ai4bharat/Pralekha huggingface dataset:
பாதுகாப்பு அமைச்சகம்
இந்தியா - மலேசியா இடையே பாதுகாப்பு தளவாட தொழில்துறையில் நெருங்கிய ஒருங்கிணைப்பை ஏற்படுத்தும் வகையில், கோலாலம்பூரில் ஹிந்துஸ்தான் ஏரோ நாட்டிக்ஸ் நிறுவன மண்டல அலுவலகத்தை பாதுகாப்பு அமைச்சர் திரு ராஜ்நாத் சிங் திறந்து வைத்தார்
இந்திய பாதுகாப்புத் தளவாட தொழில்துறையின் நீடித்த வளர்ச்சியின் முக்கியத்தூணாக விளங்கும் பாதுகாப்புத் தளவாட ஏற்றுமதியை அங்கீகரிக்கும் வகையில், ஹிந்துஸ்தான் ஏரோ நாட்டிக்ஸ் நிறுவன மண்டல அலுவலகத்தை மலேசிய தலைநகர் கோலாலம்பூரில் 2023 ஜூலை 11  பாதுகாப்பு அமைச்சர் திரு ராஜ்நாத் சிங் திறந்து வைத்தார்.
இந்த மண்டல அலுவலகம், இந்தியா-மலேசியா இடையே பாதுகாப்பு தளவாட தொழில்துறையில் நெருங்கிய ஒருங்கிணைப்பை ஏற்படுத்தும். அத்துடன் தென்கிழக்கு ஆசிய பிராந்தியத்துடன் ஹிந்துஸ்தான் ஏரோநாட்டிக்ஸ் நிறுவனத்தின் செயல்பாட்டிற்கான கேந்திரமாகவும், மற்ற இந்திய பாதுகாப்பு பொதுத்துறை நிறுவனங்களுக்கு வழிகாட்டியாகவும் இது சேவையாற்றும்.
இந்திய வம்சாவளியினர் மிகப்பெரிய எண்ணிக்கையில் வசிக்கும் இரண்டாவது மிகப்பெரிய நாடாக உள்ள மலேசியாவில், இரு வெவ்வேறு நிகழ்ச்சிகளில் இந்திய வம்சாவளியினருடன் பாதுகாப்பு அமைச்சர் உரையாடினார். மலேசிய நாட்டின் அமைச்சர்கள் மற்றும் அரசு உயர் அதிகாரிகள், அரசியல், கலாச்சாரம் மற்றும் தொழில்துறையின் பிரபலங்கள் ஆகியோருடன் அமைச்சர் உரையாடினார். இதில் மலேசிய மனிதவள மேம்பாட்டுத்துறை அமைச்சர் திரு வி சிவக்குமார், தொழில்முனைவு மற்றும் கூட்டுறவு வளர்ச்சித்துறைக்கான துணை அமைச்சர் திருமதி. சரஸ்வதி கந்தசாமி ஆகியோர் கலந்துகொண்டனர்.
ஒடிசி நடனம் உள்ளிட்ட பழமையான இந்திய பாரம்பரிய, கலை, கலாச்சார நிகழ்ச்சிகள் மலேசியாவில் நடைபெற்றதையும், பிரபல மலேசிய கலைஞர்களின் கர்நாடக மற்றும் ஹந்துஸ்தானி இசை நிகழ்ச்சிகளையும் பாதுகாப்பு அமைச்சர் பாராட்டினார்.
SM/IR/RS/KRS
(Visitor Counter : 66
பிரதமர் அலுவலகம்
ரிபப்ளிக் தொலைக்காட்சி உச்சி மாநாட்டில் பிரதமர் உரை
மும்பையில் இன்று நடைபெற்ற ரிபப்ளிக் தொலைக்காட்சி உச்சி மாநாட்டில் பிரதமர் திரு. நரேந்திர மோடி உரையாற்றினார்.
மும்பையில் உள்ள மருத்துவமனையில் நேற்று நிகழ்ந்த
தீ விபத்தில் சிக்கி உயிரிழந்தவர்களுக்கு பிரதமர் இரங்கல் தெரிவித்தார்.
துடிப்பான, வளமான தேசத்திற்கு ஆக்கப்பூர்வமான செய்திகளின் முக்கியத்துவத்தை பிரதமர் வலியுறுத்தினார். அறிவியல், கண்டுபிடிப்பு, விளையாட்டுகள் போன்ற பல்வேறு பரிணாமங்களில் இந்தியா மிகப் பெரிய உயரங்களை எட்ட வேண்டியுள்ளது என்றும், இதை போலவே ஊடகத்திலும் எட்ட வேண்டியிருக்கிறது என்றும் பிரதமர் குறிப்பிட்டார்.
“எழுச்சி பெறும் இந்தியா” என்ற சொற்கள் 130 கோடி இந்தியர்களின் மனஎழுச்சியை குறிப்பதாக பிரதமர் தெரிவித்தார்.
சில ஆண்டுகளுக்கு முன்பு, 5 டிரிலியன் டாலர் பொருளாதாரத்தை எட்டுவது மற்றும் எளிதாக தொழில் துவங்கும் நாடுகளின் பட்டியலில் உயர்ந்த இடத்தை இந்தியா பெறுவது என்பதை கற்பனை செய்து பார்க்கவே கடினமாக இருந்தது என்று பிரதமர் கூறினார். இன்று, குற்றச் செயல்களில் ஈடுபடுவோர் கைது செய்யப்பட்டு நீதி எவ்வாறு நிலைநாட்டப்படுகிறது என்பதை பிரதமர் உதாரணங்களுடன் விவரித்தார். கடந்த 4 ஆண்டுகளாக எத்தகைய மாற்றம் ஏற்பட்டுள்ளது என்பதை சுகாதாரத்திலிருந்து வரிவிதிப்பு வரை உதாரணங்களுடன் பிரதமர் விளக்கினார். கொள்கை அடிப்படையிலான ஆட்சி, வெளிப்படையான கொள்கைகள் வாயிலாக மத்திய அரசு முன்னேறி செல்வதாக அவர் தெரிவித்தார். உள்கட்டமைப்பின் வளர்ச்சி, அதிவேகத்தில் இருப்பதாகவும் கூறினார். திட்டங்களின் முன்னேற்றத்தை ஆய்வு செய்யும் பிரகதி கூட்டங்கள் மாதந்தோறும் தன் தலைமையில் நடப்பதையும் பிரதமர் குறிப்பிட்டார். இந்த வழிமுறையால், ரூ.12 லட்சம் கோடி மதிப்பிலான திட்டங்கள் விரைவுபடுத்தப்பட்டிருப்பதாகவும் அவர் தெரிவித்தார்.
சட்டங்களை செயல்பாட்டினால் பின்தொடர வேண்டிய அவசியத்தை பிரதமர் வலியுறுத்தினார். இது தொடர்பாக நொடித்துப் போதல் மற்றும் திவாலாவது குறித்த நெறிமுறைகளை அவர் குறிப்பிட்டார்.
இந்தியாவின் வெளிநாட்டுக் கொள்கையை தற்போது தேச நலன் வழிநடத்துவதாக அவர் கூறினார். சர்வதேச அரங்கில் இந்தியாவின் குரல் கேட்கப்படுகிறது.
ஆடம்பர பொருட்கள் போன்று வெகு சில பொருட்களுக்கு மட்டும் 28 விழுக்காடு ஜி.எஸ்.டி வரிவிகிதம் விரைவில் கட்டுப்படுத்தப்படும் என்பதை திரு. நரேந்திர மோடி சூசகமாக தெரிவித்தார். எளிய மனிதர்கள் பயன்படுத்தும் அனைத்துப் பொருட்களுக்கும் 18 விழுக்காடு அல்லது அதற்கு குறைவான ஜி.எஸ்.டி. வரிவிகிதம் உறுதிபடுத்தப்படும் என்றும் அவர் மேலும் தெரிவித்தார்.
பிரதமர் அலுவலகம்
மகாராஜா சுகல்தேவ் நினைவிடம் சித்துவாரா ஏரி வளர்ச்சிப் பணி ஆகியவற்றுக்கு பிரதமர் அடிக்கல் நாட்ட உள்ளார்
மகாராஜா சுகல்தேவ் நினைவிடத்திற்கும், சித்துவாரா ஏரி வளர்ச்சிப் பணிக்கும் பிரதமர் திரு.நரேந்திர மோடி இம்மாதம் 16-ந் தேதி அன்று  காலை 11 மணியளவில் காணொலி வாயிலாக அடிக்கல் நாட்ட உள்ளார். மகாராஜா சுகல்தேவ்-வின் பிறந்தநாளை கொண்டாடும் விதமாக உத்தரப்பிரதேசம் பரேச்-சில் இந்த விழா நடைபெற உள்ளது. உத்தரப்பிரதேச முதல்வர் திரு.யோகி ஆதித்தியநாத்தும் இதில் பங்கேற்கிறார்.
மகாராஜா சுகல்தேவ் குதிரையில் அமர்ந்திருக்கும் தோற்றத்திலான சிலையை அமைப்பதும், உணவகம், தங்கும் விடுதி, குழந்தைகள் பூங்கா உள்ளிட்ட பல்வேறு சுற்றுலா வளர்ச்சிப் பணிகளை உருவாக்குவதும் இத்திட்டத்தில் அடங்கும்.
மகாராஜா சுகல்தேவ்-வின் அர்ப்பணிப்பும், நாட்டுக்கு அவர் ஆற்றிய சேவையும் தேச மக்கள் அனைவருக்கும் உத்வேகத்தை அளிக்கும். இந்த நினைவகத்தை மேம்படுத்துவதன் மூலம், மகாராஜா சுகல்தேவ்-வின் வீரம் செறிந்த வரலாற்றை மக்கள் சிறப்பாக அறிந்து கொள்ள உதவும். இந்தப் பகுதியின் சுற்றுலா வளர்ச்சிக்கும், இந்தத் திட்டங்கள் பயனுள்ளதாக அமையும்.
ஜல்சக்தி அமைச்சகம்
மணிப்பூர் சென்றது தேசிய ஜல் ஜீவன் திட்டக் குழு
தேசிய ஜல் ஜீவன் திட்டக் குழுவினர் ஆறு பேர், மணிப்பூரில் ஜனவரி 10ம் தேதி முதல் 13ம் தேதி வரை ஆய்வு செய்கின்றனர். இத்திட்டத்தின் கீழ் அனைத்து வீடுகளுக்கு குடிநீர் குழாய் இணைப்புகளை வழங்குவதற்கான தொழில்நுட்ப உதவிகளை இந்தக் குழு வழங்குகிறது. மணிப்பூரில் திட்டத்தை அமல்படுத்துபவர்கள் சந்திக்கும் பிரச்னைகளையும், சவால்களையும் இந்தக் குழு அடையாளம் காணும். மேலும், மேம்பாட்டுக்கான நல்ல நடைமுறைகளையும், நாட்டின் பிற பகுதிகளில் மேற்கொள்ளப்பட்ட வழிமுறைகளை பின்பற்றும்படியும் இந்தக் குழு எடுத்துக் கூறும்.
மணிப்பூரில் 4.51 லட்சம் கிராமப்புற வீடுகள் உள்ளன. இவற்றில் 1.67 லட்சம் வீடுகளுக்கு  குடிநீர் குழாய் இணைப்பு வழங்கப்பட்டுள்ளது. 2020-21ம் நிதியாண்டில், 2 லட்சம் வீடுகளுக்கு குடிநீர் குழாய் இணைப்பு வழங்க மணிப்பூர் திட்டமிட்டுள்ளது. 2021-22ம் ஆண்டுக்குள் ஜல்ஜீவன் திட்டத்தின் கீழ் 100 சதவீத வீடுகளுக்கு குடிநீர் குழாய் இணைப்பு வழங்க மணிப்பூர் திட்டமிட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1687857
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 77.24 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 34,403 பேர் புதிதாக பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.02%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,39,056 ஆகும்.
குணமடைபவர்களின் எண்ணிக்கை 97.65 விழுக்காடாக உள்ளது.
கடந்த 24 மணி நேரத்தில் 37,950 பேர் குணமடைந்துள்ளனர். இதுவரை மொத்தம் 3,25,98,424 பேர் குணமடைந்துள்ளனர்.
வாராந்திரத் தொற்று உறுதி விழுக்காடு  84 நாட்களாக 3 சதவீதத்திற்கும் குறைவாக உள்ளது.
தினசரித் தொற்று உறுதி வீதம்  18 நாட்களாக 3 சதவீதத்திற்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 54.92 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1755629
வடகிழக்குப் பகுதி வளர்ச்சி அமைச்சகம்
கொவிட்டுக்கு பிந்தைய இந்தியா மற்றும் அதன் பொருளாதாரத்திற்கு வடகிழக்கு தலைமையேற்கும்: டாக்டர் ஜிதேந்திர சிங்
கொவிட்டுக்கு பிந்தைய இந்தியா மற்றும் அதன் பொருளாதாரத்திற்கு வடகிழக்கு தலைமையேற்கும் என்று மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறினார்.
“சரக்கு போக்குவரத்தை வலுப்படுத்துதல்: வடகிழக்குக்கான மின்னணு-வணிக சவால்கள் மற்றும் வாய்ப்புகள்’ என்னும் தலைப்பில் இந்திய தொழில் கூட்டமைப்பு ஏற்பாடு செய்த இணைய கருத்தரங்கில் பேசிய அவர் இவ்வாறு கூறினார்.
வடகிழக்கை வளர்ச்சிக்கான புதிய உந்துசக்தியாக பிரதமர் திரு. நரேந்திர மோடி கருதுகிறார். 2022-ஆம் வருடத்தில் இந்தியா தனது 75-வது சுதந்திர தினத்தை கொண்டாடும் போது வடகிழக்கு பிராந்தியம் நல்ல வளர்ச்சி அடைந்திருக்க வேண்டும் என்றும் என்று அவர் விரும்புகிறார் என்று கூறிய அமைச்சர், இந்த லட்சியத்தை அடைவதற்காக பல்வேறு திட்டங்கள் செயல்படுத்தப்பட்டு வருவதாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698744
----
((Visitor Counter : 106
மத்திய அமைச்சரவை
பஞ்சாபில் உள்ள ரவி ஆற்றின் குறுக்கே ஷாபூர்கண்டி அணை  அமலாக்கத்திற்கு அமைச்சரவை ஒப்புதல்
பஞ்சாபில் உள்ள ரவி ஆற்றின் குறுக்கே அமைக்கப்படும் ஷாபூர்கண்டி அணைத்திட்ட அமலாக்கத்திற்கு பிரதமர் திரு. நரேந்திர மோடி தலைமையிலான அமைச்சரவை ஒப்புதல் அளித்துள்ளது. இதற்கு 2018-19 முதல் 2022-23 வரை ஐந்தாண்டு காலத்திற்கு மத்திய அரசு  ரூ.485.38 கோடி உதவி வழங்கும்.
தற்போது மாதோப்பூர் வழியாக பாகிஸ்தானுக்கு சென்று வீணாகும் ரவி நதியின் தண்ணீரின் அளவைக் குறைக்க இந்தத் திட்டத்தின் அமலாக்கம் உதவும்.
செலவினம்
ஷாபூர்கண்டி அணைத் திட்டப் பணிகளுக்கு ஆகும் செலவு ரூ. 1973.53 கோடி.  இதில் ரூ.485.38 கோடி மத்திய உதவியாக வழங்கப்படும்.
பயனாளிகள்
பஞ்சாபில் 5000 ஹெக்டேரும், ஜம்மு-கஷ்மீர் மாநிலத்தில் 32,172 ஹெக்டேரும் பாசன வசதி பெறும். இந்தத் திட்டத்தின் அமலாக்கம் 6.2 லட்சம் மனித நாட்கள் சாதாரண தொழிலாளர்களுக்கும் 6.2 லட்சம் மனித நாட்கள் பாதியளவு திறன்கொண்ட தொழிலாளர்களுக்கும் 1.67 லட்சம் மனித நாட்கள் முழுத்திறன் கொண்ட தொழிலாளர்களுக்கும் வேலைவாய்ப்பை உருவாக்கும்.
பிரதமர் அலுவலகம்
உற்பத்தித் துறையில் இந்தியா தொடர்ந்து வளர்ச்சி அடைந்து வருகிறது: பிரதமர்
ஏப்ரல் முதல் அக்டோபர் வரையிலான காலத்தில் ஃபோன் ஏற்றுமதி ஆண்டுக்கு ஆண்டு இருமடங்குக்கும் அதிகமாகி இருப்பதற்கு பாராட்டு
ஏப்ரல் முதல் அக்டோபர் வரையிலான காலக்கட்டத்தில் போன் ஏற்றுமதி ஆண்டுக்கு ஆண்டு இருமடங்குக்கும் அதிகமாகி இருப்பது குறித்து பிரதமர் திரு நரேந்திர மோதி மகிழ்ச்சி தெரிவித்துள்ளார். 7 மாதங்களுக்குள் மொபைல் ஃபோன் ஏற்றுமதி 5 பில்லியன் டாலர் அளவைத் தாண்டியுள்ளது. இது கடந்த ஆண்டு இதே காலக்கட்டத்தில் இந்தியா ஏற்றுமதி செய்த 2.2 பில்லியன் டாலரை அளவை விட இருமடங்குக்கும் அதிகம்.
மத்திய அமைச்சர் திரு ராஜீவ் சந்திரசேகர் வெளியிட்டுள்ள ட்விட்டர் பதிவுக்கு பதிலளித்து பிரதமர் கூறியிருப்பதாவது:
“உற்பத்தித் துறையில் இந்தியா தொடர்ந்து வளர்ச்சி அடைந்து வருகிறது”.
PIB Headquarters
சென்னை விமான நிலையத்தில் ரூ.1.56 கோடி மதிப்புள்ள 4 கிலோ தங்கம் சுங்கத்துறையினரால் பறிமுதல் – கொரியாவைச் சேர்ந்த ஒருவர் கைது
ஹாங்காங்கிலிருந்து கேத்தே பசிபிக் விமானத்தில் வரும் கொரிய நாட்டு பயணி ஒருவர் தங்கம் கடத்தி வருவதாக வியாழனன்று காலை கிடைத்த ரகசியத் தகவலின்பேரில், விமானப் புலனாய்வுப் பிரிவு மற்றும் ஆராய்ச்சி மற்றும் புலனாய்வுப் பிரிவைச் சேர்ந்த சுங்கத் துறை அதிகாரிகள் அடங்கிய சிறப்புக் குழு ஒன்று அமைக்கப்பட்டு, கடத்தல்காரரைப் பிடிப்பதற்காக, விமான நிலைய சுங்க அலுவலக வளாகத்தில் சிறப்பு கண்காணிப்பு மேற்கொள்ளப்பட்டது.
அன்று அதிகாலை மிக உயரமும், பருமனான உடல்வாகுவைக் கொண்ட ஆண் பயணி ஒருவர், தமது உடமைகளுடன் சந்தேகத்திற்கு இடமான வகையில் விமான நிலைய வெளியேறும் பகுதியை நோக்கி வேகமாக நடந்து சென்றார். வெளியேறும் வாயிலில் அதிகாரிகள் அவரை வழிமறித்து, எதற்காக அவசரமாக செல்கிறீர்கள் என்று விசாரித்தபோது, அவர் எந்த பதிலும் அளிக்கவில்லை. மேலும் அவர், பதற்றத்துடன் மழுப்பலான பதில் அளித்ததால், அதிகாரிகள் அவரை தனியாக அழைத்துச் சென்று, அவரையும், அவரது உடமைகளையும் சோதனை செய்தனர். அப்போது அவரது பாஸ்போர்ட் மூலம், அவரது பெயர் தென்கொரியாவின் சியோல் நகரில் வசிக்கும் சாங் சிக் பான்  என்பதும், அவர் ஹாங்காங்கிலிருந்து கேத்தே பசிபிக் விமானம் மூலம் வந்ததும் தெரியவந்தது. அவரிடம் சோதனை நடத்திய போது, காலணிகளை கழற்றுமாறு அதிகாரிகள் கூறியதும், மிகவும் கோபமடைந்தார். அவரது இரண்டு காலணிகளிலும் பத்திரிகை காகிதத்தால் வழக்கத்திற்கு மாறான வகையில் சுற்றப்பட்ட கனமான பொட்டலங்கள் இருப்பது தெரியவந்தது. அவற்றைப் பிரித்து பார்த்த போது ஒவ்வொரு பொட்டலத்திலும் ஒரு கிலோ எடையுள்ள தலா இரண்டு தங்கக் கட்டிகள் இருந்தது கண்டறியப்பட்டது. 999.9 சுத்தமான இந்தத் தங்கம் காலணிகளிலிருந்து மீட்கப்பட்டது. மொத்தம் 4 கிலோ எடையுள்ள 1.56 கோடி மதிப்புள்ள 24 கேரட் தூய்மையான இந்த நான்கு தங்கக் கட்டிகளும் அதிகாரிகளால் பறிமுதல் செய்யப்பட்டதுடன், கடத்தல்காரரும் கைது செய்யப்பட்டார்.
மேல் விசாரணையின் போது, தாம் ஒரு கட்டுமான வடிவமைப்பு பட்டதாரி என்றும், கட்டுடல் பயிற்சியாளராக பணியாற்றி வருவதாகவும் சாங் தெரிவித்தார். ஹாங்காங் விமான நிலையத்திற்கு வெளியே அடையாளம் தெரியாத ஒரு நபர் தம்மிடம் இந்த தங்கக் கட்டிகளை கொடுத்து சென்னையில், தம்மை அடையாளம் கண்டு தேடி வரக்கூடிய ஒரு அடையாளம் தெரியாத நபரிடம் அதனை ஒப்படைக்க இருந்ததாகவும் தெரிவித்தார்.
அவரிடம் தொடர் விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பாதுகாப்பு அமைச்சகம்
இந்திய ராணுவத்தின் சீர்திருத்தங்கள் மற்றும் திறன் மேம்பாட்டில் அரசு உறுதி பூண்டுள்ளது- பாதுகாப்பு அமைச்சர் திரு ராஜ்நாத் சிங்
கடந்த 26ஆம் தேதி புதுதில்லியில் தொடங்கிய ஆண்டுக்கு இருமுறை நடக்கும் மிக உயரிய ராணுவ தளபதிகளின் மாநாடு நாளை வரை நடைபெறும். மாநாட்டின் மூன்றாம் நாளான இன்று மத்திய பாதுகாப்பு அமைச்சர் திரு ராஜ்நாத் சிங் கலந்து கொண்டு உரையாற்றினார்.
நிகழ்ச்சியில் பேசிய அவர், லட்சக்கணக்கான குடிமக்களுக்கு நம்பிக்கையை ஏற்படுத்தி ஊக்குவிக்கும் அமைப்பாக இந்திய ராணுவம் திகழ்வதாக அவர் உறுதி அளித்தார். நாட்டின் எல்லையில் பாதுகாப்பில் ஈடுபடவும் தீவிரவாதத்திற்கு எதிராக போராடவும் பாடுபட்டு வரும் ராணுவம் அதேவேளையில் நிர்வாகத்திற்கு தேவைப்படும் போது முழு ஒத்துழைப்பு அளித்து வருவதாகவும் குறிப்பிட்டார். கொவிட்-19 பரவல் காலக்கட்டத்தில் இந்திய ராணுவ வீரர்களின் சிறப்பான பங்களிப்பை அமைச்சர் பாராட்டினார். "இந்திய ராணுவத்தின் செயல்பாடுகள் நாட்டின் ஒருமைப்பாட்டையும் இறையாண்மையையும் நிலைநாட்டுவதாக அமைந்திருக்கிறது" என்று அவர் தெரிவித்தார்.
நாட்டுக்காக போராடி உயிர் நீத்த கல்வான், காஷ்மீர் மற்றும் வடகிழக்கு வீரர்களுக்கு அமைச்சர் அஞ்சலி செலுத்தினார். நாட்டின் முன்னணி கல்வி நிறுவனங்களுடன் இணைந்து புதிய தொழில் நுட்பங்களை தயாரித்து வரும் ராணுவத்தினரை ராஜ்நாத் சிங் பாராட்டினார். இந்திய ராணுவத்தினரிடையே பரிமாறப்படும் தகவல்களை பாதுகாக்கும் உள்நாட்டு இணைய பாதுகாப்பு தொழில்நுட்பத்தையும் அவர் பாராட்டினார்.
நாட்டின் வடக்குஎல்லையில் தற்போதைய நிலவரம் குறித்து பேசிய அவர் ஒரு புறம் நமது படைகள் ஸ்திரமாக பாதுகாப்பு பணியில் ஈடுபட்டு வரும் நிலையில், மறுபுறம் அமைதிப் பேச்சுவார்த்தை தொடரும் என்று தெரிவித்தார். "நமது வீரர்களுக்கு சிறந்த ஆயுதங்கள், உபகரணங்கள் மற்றும் கடும் குளிரிலிருந்து தங்களைக் காத்துக் கொள்ளத் தேவையான ஆடைகளை அவர்களுக்கு வழங்குவது நம் நாட்டின் கடமை" என்றார் அவர்.
ஜம்மு மற்றும் காஷ்மீரில் நிலவிவரும் தீவிரவாதத்தை கட்டுக்குள் கொண்டுவர மத்திய ஆயுதக் காவல்படை மற்றும் காவலர்கள் எடுத்து வரும் நடவடிக்கைகளை பாராட்டிய அவர், இவர்களின் கூட்டு முயற்சியினால் ஜம்மு மற்றும் காஷ்மீரில் ஒட்டுமொத்த வளர்ச்சியை நோக்கி நிலையான மற்றும் அமைதியான சூழல் நிலவுவதாகத் தெரிவித்தார்.
தற்சார்பு இந்தியா குறித்த அறிவிப்பும் ஏற்றுமதிக்குத் தடை விதிக்கும் பட்டியலும் பாதுகாப்பு துறையில் இந்தியாவை தற்சார்பு அடைய முன்னெடுத்துச் செல்லும் முயற்சி ஆகும் என்றும், இதன் மூலம் ராணுவப் படையின் எதிர்காலத் தேவைகளை பூர்த்தி செய்ய இந்திய பாதுகாப்புத் துறைக்கு பெரும் வாய்ப்பு வழங்கப்பட்டு உள்ளதாகத் தெரிவித்தார். ராணுவத்தில் திறன் மேம்பாடு மற்றும் இதர தேவைகளை பூர்த்தி செய்ய நிதி ஒதுக்கீட்டில் எந்த தடையும் இல்லை என்று அவர் மேலும் கூறினார்.
ராணுவத்தின் சீர்திருத்தங்கள் மற்றும் திறன் மேம்பாட்டில் அரசு தேவையான அனைத்து உதவிகளையும் அளிக்கும் என்று திரு ராஜ்நாத் சிங் உறுதி அளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668215
வணிகம் மற்றும் தொழில்துறை அமைச்சகம்
சிறப்புப் பொருளாதார மண்டலங்கள் சட்டம் 2005 திருத்தத்திற்கான அவசரச் சட்டப் பிரகடனத்திற்கு மத்திய அமைச்சரவை ஒப்புதல்
சிறப்புப் பொருளாதார மண்டலங்கள் சட்டம் 2005-ன் பிரிவு-2ன் உட்பிரிவு-5ல் “நபர்” என்பதற்கான விளக்கத்திற்கு திருத்தம் கொண்டு வருவதற்கான அவசரச் சட்ட பிரகடனத்திற்கு பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில் ஒப்புதல் அளிக்கப்பட்டது. இதனால் சிறப்புப் பொருளாதார மண்டலத்தில் அறக்கட்டளை நிறுவனம் அமைப்பதற்கு வழி வகுக்கப்படுகிறது. அதோடு நபர், மற்றும் நிறுவனம் என்பதற்கான இந்த விளக்கத்தை சேர்த்துக் கொள்வதற்கான நெகிழ்வு மத்திய அரசுக்கு வழங்கப்படுகிறது.
தாக்கம்
சிறப்புப் பொருளாதார மண்டலங்கள் சட்டம் 2005-ன் தற்போதைய ஏற்பாட்டின்படி, ”அறக்கட்டளைகள்” சிறப்புப் பொருளாதார மண்டலத்தில் நிறுவனம் அமைக்க அனுமதிக்கப்படுவதில்லை, இந்தச் சட்டத்திருத்தத்தின் மூலமாக சிறப்புப் பொருளாதார மண்டலங்களில் அறக்கட்டளைகள் நிறுவனங்கள் அமைப்பதற்கான அனுமதி குறித்து பரிசீலிக்கப்படும். இது சிறப்புப் பொருளாதார மண்டலங்களில் முதலீடுகளுக்கு வழி வகுக்கும்.
-----
(Visitor Counter : 131
உள்துறை அமைச்சகம்
குஜராத்தின் சனந்த் என்னுமிடத்தில் 350 படுக்கைகள் கொண்ட இஎஸ்ஐ மருத்துவமனையின் பூமி பூஜையில் மத்திய உள்துறை அமைச்சர் திரு அமித் ஷா இன்று கலந்து கொண்டார்
குஜராத்தின் சனந்த் என்னுமிடத்தில் 350 படுக்கைகள் கொண்ட இஎஸ்ஐ மருத்துவமனையின் பூமி பூஜையில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இன்று கலந்து கொண்டார்.
திரு அமித் ஷா அகமதாபாத் நகர்ப்புற மேம்பாட்டு ஆணையத்தால் கட்டப்பட்ட பதாஜ் மேம்பாலம், விரோச்னாநகர் ஆரம்ப சுகாதார நிலையம், அறிவியல் நகருக்கு அகமதாபாத் நகர்ப்புற மேம்பாட்டு ஆணையத்தால் கட்டப்பட்ட மிலன் கேந்திரா-சமாஜ் வாடியையும் திறந்து வைத்தார்.
திரு அமித்ஷா, மெல்டி மாதாஜி கோவிலுக்கும் சென்று வழிபட்டார்.
இந்நிகழ்ச்சியில், மத்திய தொழிலாளர் மற்றும் வேலைவாய்ப்புத் துறை அமைச்சர் திரு.பூபேந்திர யாதவ், தொழிலாளர் மற்றும் வேலைவாய்ப்புத் துறை இணையமைச்சர் திரு ராமேஷ்வர் டெலி உள்பட பலர் கலந்துகொண்டனர்.
இந்த நிகழ்ச்சியில் பேசிய திரு அமித் ஷா, மக்களுக்கு நவராத்திரி வாழ்த்துகளை தெரிவித்துக் கொண்டார். 350 படுக்கைகள் கொண்ட இந்த மருத்துவமனையில் வெளிப்புற நோயாளி பிரிவு, உட்புற வசதிகள், எக்ஸ்ரே, ரேடியாலஜி, ஆய்வகம், ஆபரேஷன் தியேட்டர், மகப்பேறு மருத்துவம், ஐசியூ, அல்ட்ரா சவுண்ட் உள்ளிட்ட பல நவீன வசதிகள் உள்ளதாகவும், அனைவருக்கும் ஏற்ற சரியான மருத்துவமனையாக இது மாற்றப்படும் என்றும் அவர் கூறினார். முதற்கட்டமாக, ஒன்பதரை ஏக்கரில் கட்டப்படும் 350 படுக்கைகள் கொண்ட இந்த மருத்துவமனை ரூ. 500 கோடி செலவில் கட்டப்படும். தொழிலாளர் அமைச்சகத்தின் தொலைநோக்குப் பார்வையில் இது அமைகிறது. தேவைப்பட்டால் உடனடியாக 350 முதல் 500 படுக்கைகள் கொண்ட மருத்துவமனையாக மாற்ற முடியும். இந்த மருத்துவமனையானது சனந்த் மற்றும் அதை ஒட்டிய பகுதிகளைச் சேர்ந்த சுமார் 12 லட்சம் தொழிலாளர்கள் மற்றும் அவர்களது குடும்ப உறுப்பினர்கள் மற்றும் சனந்த் தாலுகா கிராம மக்கள் அனைவரும் பயனடைவார்கள் என்று திரு அமித் ஷா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1862263
குடியரசுத் துணைத் தலைவர் செயலகம்
சாதாரண மக்களின் அவசியத் தேவைகளை அறிவியல் நிவர்த்தி செய்ய வேண்டும் - குடியரசுத் துணைத் தலைவர்
சாதாரண மக்களின் அவசியத் தேவைகளை அறிவியல் நிவர்த்தி செய்ய வேண்டும் என குடியரசுத் துணைத் தலைவர் திரு வெங்கையா நாயுடு கூறியுள்ளார்.
இந்திய சர்வதேச அறிவியல் திருவிழாவின் நிறைவு நாள் நிகழ்ச்சியில், ஐதராபாத்தில் இருந்து காணொலிக் காட்சி மூலம் உரையாற்றிய திரு.வெங்கையா நாயுடு கூறியதாவது:
உள்நாட்டில் தயாரிக்கப்பட்ட கோவிட்-19 தடுப்பூசியை வெளியிடும் தருவாயில் இந்தியா உள்ளது மகிழ்ச்சி அளிக்கிறது. இதை சாத்தியமாக்கிய விஞ்ஞானிகளுக்குப் பாராட்டுகள். தனி நபர் முழுக் கவச உடைகள், கோவிட்-19 பரிசோதனை உபகரணங்கள் ஆகியவற்றின் உற்பத்தியில் இந்தியாவை தற்சார்புடையதாக்கிய இந்திய விஞ்ஞானிகளுக்குப் பாராட்டுக்கள். தொற்று பரவிய காலத்தில், இந்தப் பொருள்களை உற்பத்தி செய்யும் திறன் நம் நாட்டில் குறைவாக இருந்தது. ஆனால் குறைந்த காலத்தில், நாம் இவற்றை ஏற்றுமதி செய்யும் அளவுக்கு முன்னேறினோம்.
கொரோனா வைரஸ், சிகிச்சை மற்றும் தடுப்பூசி பற்றிய தவறான தகவல்கள் மக்கள் இடையே பீதியை ஏற்படுத்துகின்றன. விவேகமாக சிந்திக்கும் மக்கள் இது போன்ற பொய்த் தகவல்களை நம்ப கூடாது. மனித முன்னேற்றத்துக்கான உயிர்நாடியாக அறிவியல் உள்ளது. அறிவியல் மனநிலையை வளர்ப்பது நமது அடிப்படைக் கடமைகளில் ஒன்று என நமது அரசியலமைப்பில் குறிப்பிடப்பட்டுள்ளது. இந்த மனநிலையை நாம் பயன்படுத்தினால், வாழ்க்கையின் ஒவ்வொரு முயற்சிகளுக்கும் விஞ்ஞான முறைகளைப் பயன்படுத்தலாம். தகவலறிந்த பின் முடிவுகளை எடுக்கலாம். இந்தியாவின் அடிப்படைத் தத்துவமே, அடுத்தவரின் நலனுக்காகப் பகிர்ந்து கொள்வதாக உள்ளது. புகழ்பெற்ற விஞ்ஞானி திரு.ஜே.சி.போஸ், பலவற்றைக் கண்டுபிடித்தாலும், ஒரு பொருளுக்குக் கூட அவர் காப்புரிமை கோரவில்லை. அதே உணர்வுடன் தான் உலகத்தின் மருந்தகமாக நாம் மாறியுள்ளோம். உயிர் காக்கும் மருந்துகள் பலவற்றை வளரும் நாடுகளுடன் நாம் பகிர்ந்து கொண்டுள்ளோம். அறிவியலில் நமது சொந்த வரலாறை இந்தியர் பலர் அறியாமல் உள்ளனர். நமது அறிவியல் சாதனைகளைக் கொண்டாட வேண்டும். அறிவியல் துறையை குழந்தைகள் தேர்ந்தெடுக்க நாம் ஊக்குவிக்க வேண்டும். அறிவியல் ஆராய்ச்சியில் இந்தியாவை உலகின் முன்னணி நாடாக ஆக்க வேண்டும். அறிவியல் கல்வியை ஊக்குவித்து, அறிவியல் மனநிலையை இளம் வயதில் இருந்தே ஊக்குவிக்க வேண்டும். அவர்கள் கேள்வி எழுப்புவதையும், விவேகமாக சிந்திப்பதையும் நாம் ஊக்குவித்தால், அவர்களின் நம்பிக்கை அதிகரிக்கும்.
அறிவியல் திருவிழாவில் பொம்மைகளையும், விளையாட்டையும் சேர்த்தது மகிழ்ச்சி. மாணவர்களின் படைப்பாற்றலை இது தூண்டுகிறது. இவற்றில் அதிக ஆராய்ச்சிகள் மேற்கொள்ளப்பட வேண்டும்.
இந்தப் பெருந்தொற்றில் நாம் கற்ற முக்கியமான பாடம், ஆராய்ச்சி மற்றும் மேம்பாட்டில் நாம் முதலீடு செய்து தற்சார்புடையதாக மாற வேண்டும் என்பது தான். தற்சார்பை எப்படி அடைய முடியும் என்பதற்கு நமது விண்வெளித்துறை தான் உதாரணம். எலக்ட்ரானிக்ஸ் மற்றும் பாதுகாப்புத் துறையில் புதுமைகளை உருவாக்க பல அமைப்புகளுடன் தனியார் துறையும் இணைய வேண்டும்.
அறிவியல் மற்றும் தொழில்நுட்பம், சாதாரண மக்களின் முக்கியமான தேவைகளை நிவர்த்தி செய்ய வேண்டும். மக்களின் வாழ்க்கையை எளிதாகவும், மகிழ்ச்சியாகவும் அறிவியல் மாற்ற வேண்டும்.
இவ்வாறு குடியரசுத் துணைத் தலைவர் திரு.வெங்கையா நாயுடு பேசினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683615
------
(Visitor Counter : 148
பிரதமர் அலுவலகம்
ஸ்ரீ சாந்த் தியானேஷ்வர் மஹாராஜ் பால்கி மார்க் மற்றும் ஸ்ரீ சாந்த் துக்காராம் மஹாராஜ் பால்கி மார்க் ஆகிய முக்கியப் பிரிவுகளின் நான்குவழிச் சாலைக்குப் பிரதமர் நவம்பர் 8 அன்று அடிக்கல் நாட்டவுள்ளார்
இந்த தேசிய நெடுஞ்சாலைகளின் இருபுறங்களிலும் ‘பால்கி’ செல்வதற்கான பிரத்யேக நடைபாதைகள் கட்டப்படவுள்ளன
பந்தர்பூருக்குப் போக்குவரத்து இணைப்பை அதிகரிப்பதற்கான பல முனை சாலைத் திட்டங்களையும் பிரதமர் நாட்டிற்கு அர்ப்பணிப்பார்
பந்தர்பூருக்கு பக்தர்கள் வருகைக்கு வசதி செய்யும் முயற்சியாக ஸ்ரீ சாந்த் தியானேஷ்வர் மஹாராஜ் பால்கி மார்கின்  ஐந்து பிரிவுகளில் நான்குவழிச் சாலைக்கும், ஸ்ரீ சாந்த் துக்காராம் மஹாராஜ் பால்கி மார்கின்  மூன்று பிரிவுகளுக்கும் 2021 நவம்பர் 8 அன்று பிற்பகல் 3:30 மணிக்குக் காணொலிக் காட்சி மூலம் பிரதமர் திரு நரேந்திர மோடி அடிக்கல் நாட்டவுள்ளார். இந்த தேசிய நெடுஞ்சாலைகளின் இருபுறங்களிலும் பக்தர்கள் தடையின்றி, பாதுகாப்பாக ‘பால்கி’ செல்வதற்கான பிரத்யேக நடைபாதைகள் கட்டப்படவுள்ளன.
திவேகாட்டிலிருந்து மோஹோல் வரை சுமார் 221 கிலோமீட்டர் சாந்த் தியானேஷ்வர் மஹாராஜ் பால்கி மார்க் மற்றும் பட்டாஸ் முதல் டொண்டாலே – பொண்டாலே வரை சுமார் 130 கிலோ மீட்டர் சாந்த் துக்காராம் மஹாராஜ் பால்கி மார்க் முறையே ரூ.6690 கோடி, ரூ.4400 கோடி மதிப்பீட்டு செலவில், இரு பக்கங்களிலும் பால்கி செல்வதற்கான பிரத்யேக நடைபாதைகளுடன் நான்குவழிச் சாலை ஆமைக்கப்படும்.
இந்த நிகழ்ச்சியின்போது, பந்தர்பூருக்கு போக்குவரத்துத் தொடர்பை அதிகரிப்பதற்காக பல்வேறு தேசிய நெடுஞ்சாலைகளில் ரூ.1180 கோடிக்கும் கூடுதல் மதிப்பீட்டு செலவில் கட்டப்பட்டுள்ள 223 கிலோ மீட்டருக்கும் அதிகமான, பூர்த்தியடைந்த, மேம்படுத்தப்பட்ட சாலைத் திட்டங்களையும் பிரதமர் நாட்டிற்கு அர்ப்பணிப்பார். மஹாஸ்வாத்-பிலிவ்-பந்தர்ப்பூர் , குர்துவாடி – பந்தர்ப்பூர் , பந்தர்ப்பூர்-சங்கோலா , என்எச் 561எ–ன் தெம்பூர்ணி-பந்தர்ப்பூர் பிரிவு, என்எச் 561எ-ன் பந்தர்ப்பூர்-மங்கல்வேதா-உமாதி பிரிவு ஆகியவை இந்தத் திட்டங்களில் உட்பட்டதாகும்.
மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர், மஹாராஷ்டிர முதலமைச்சர் ஆகியோரும் இந்த நிகழ்ச்சியில் கலந்துகொள்வார்கள்
அறிவியல் மற்றும் தொழில்நுட்பத்துறை
இமயமலைப் பகுதியின் வளிமண்டல கொந்தளிப்பு வழியலகுகள் பற்றிய புதிய தகவல்கள், வானிலை கணிப்புக்கு உதவும்
வானிலை முன்னறிவிப்புகள் இன்னும் உறுதியானவையாக மாறி, விமானப் போக்குவரத்து பேரழிவுகளை குறிப்பாக இமயமலைப் பகுதியில் தற்போது எளிதாக தடுக்க உதவுகின்றன, இமையமலை பகுதிக்கு உரித்தான சில வளிமண்டல கொந்தளிப்பு வழியலகுகள் குறித்து கணக்கிட்டுள்ள விஞ்ஞானிகளுக்கு நன்றி.
மத்திய அரசின் அறிவியல் தொழில்நுட்பத்துறையின்  கீழ் இயங்கும். தன்னாட்சி நிறுவனமான கண்காணிப்பு அறிவியல்களுக்கான ஆர்யபட்டா ஆராய்ச்சி நிறுவனத்தின்  விஞ்ஞானிகள், மத்திய இமையமலை பகுதியின் கீழ் குறைந்த வெப்பமண்டலத்தில் கொந்தளிப்பு வழியலகுகளை முதல் முறையாக மதிப்பீடு செய்துள்ளனர்.
மேலும் விவரங்களுக்கு:
https://pib.gov.in/PressReleasePage.aspx?PRID=1653544
(Visitor Counter : 92